Predkladacia správa

Materiál sa predkladá ako iniciatívny a vzhľadom na svoj charakter nebol predložený na medzirezortné pripomienkové konanie.
 
Na pozvanie predsedu vlády Slovenskej republiky Roberta Fica sa dňa  15. mája 2009 uskutoční oficiálna návšteva novovymenovaného predsedu vlády Českej republiky Jana Fischera v Slovenskej republike. Návšteva je pokračovaním v tradícii prvých návštev najvyšších predstaviteľov SR resp. ČR u najbližšieho suseda a  upevnením nadštandardných vzťahov medzi Slovenskou republikou a Českou republikou.
 
Obsahom rokovaní bude zhodnotenie dosiahnutej úrovne bilaterálnych vzťahov a východiská pre najbližšie obdobie, aktuálne otázky európskej politiky,  spoločný záujem na úspešnom ukončení CZ PRES a otázky svetovej hospodárskej krízy.